7UP ขาย 2 บ.ย่อย รับเงิน 32 ล้าน จ่อบุ๊กรายได้พิเศษ Q2/64
7UP ขาย 2 บ.ย่อย รับเงิน 32 ล้าน จ่อบุ๊กรายได้พิเศษ Q2/64
8 เม.ย. 2564

บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน)  หรือ7UP ตามมติที่ประชุมคณะกรรมการ ครั้งที่ 4/2564 เมื่อวันที่ 8 เมษายน 2564 ได้มีมติอนุมัติให้ดำเนินการเกี่ยวกับการจำหน่ายเงินลงทุนในบริษัท บริษัท พี พี แอล พาวเวอร์ จำกัด (“PPL”) และ บริษัท ไบโอเอ็นเนอร์ยี่ สตูล จำกัด (“BES”) ซึ่งเป็นบริษัทย่อยของ บริษัท เอ็นเนอร์ยี่ ฟอร์ โซไซตี้ จำกัด (“EFS”) ซึ่ง EFS ถือหุ้นอยู่ใน PPL สัดส่วนร้อยละ 80.00 และ EFS ถือหุ้นอยู่ใน BES สัดส่วนร้อยละ 80.00 โดย EFS เป็นบริษัทย่อยของ 7UP โดย 7UP ถือหุ้นอยู่ใน EFS ในสัดส่วนร้อยละ 99.99
โดยการเข้าทำรายการดังกล่าวเป็นการขายหุ้นสามัญของ PPL ในสัดส่วนร้อยละ 80.00 ของทุนจดทะเบียน หรือจำนวน 120,000 หุ้น ในมูลค่า 12 ล้านบาท และ ขายหุ้น สามัญของ BES ในสัดส่วนร้อยละ 80.00 ของทุนจดทะเบียน หรือจำนวน 208,000 หุ้น ในมูลค่า 20 ล้านบาท ให้กับ นายสุชาติ ตังละแม (“ผู้ซื้อ”) คิดเป็นมูลค่ารวม 32 ล้านบาท
โดยภายหลังจากการขายหุ้นสามัญของ PPL และ BES ทั้งหมดแล้ว จะมีการดำเนินการเปลี่ยนแปลงกรรมการของ PPL และ BES ในสัดส่วนตัวแทนของ 7UP เป็นตัวแทนของผู้ซื้อ ดังนั้นการเข้าทำรายการดังกล่าวส่งผลให้  PPL และ BES สิ้นสุดการเป็นบริษัทย่อยของ 7UP